РАЈКО ПЕТРОВ НОГО

А

кадемик Рајко Петров Ного рођен је 13. маја 1945. у селу Борија, Калиновик. Учитељску школу завршио је у Сарајеву, а студије југо­сло­вен­ске књижевности на Филозофском факултету, та­ко­ђе у Сарајеву. Постдипломске студије похађао је у Београду, где је, 1977. године, одбранио ма­ги­­­­­­­­стар­­­ски рад *Сонети и поеме Скендера Ку­ле­но­ви­ћа*. Био је уредник часописа „Лица” (1967–1968), се­к­ре­­тар Удружења књижевника БиХ (1970–1972), уредник у издавачкој кући „Ве­се­лин Маслеша” (1972–1982). Од 1982. живи у Бео­гра­ду, гдје је до 2000. радио као уредник у изда­­вач­кој кући БИГЗ, а затим као пре­давач књи­жев­ности на Филозофском фа­кул­те­ту у Српском (Источном) Сарајеву (на Па­лама), за предмет Поезија и критика.

Објавио је књиге пјесама *Зимомора*, Сарајево 1967; *Зверињак*, Сарајево 1972; *Безакоње*, Београд 1977; *Planina i počelo*, Beograd 1978; *Лазарева су*­*бота*, Београд 1989; *На капијама раја*, Београд 1994; *Хајдучија / Мало доку*­*ментарних детаља*, Београд 1998; *Недремано око*, Београд 2002; *Не тикај у ме*, Београд 2008; *Човек се враћа кући*, Београд 2010; *Преко пепела*, Нови Сад 2015; *Сонет и смрт*, Београд 2017; књигу поетске прозе *Јечам и ка*­*ло*­*пер*, Источно Сарајево 2006; књигу дневничке прозе *С мене на уштап*, Бео­град–Торонто 2014; књиге поезије за децу *Родила ме тетка коза*, Сарајево 1977; *Колиба и тетка коза*, Крагујевац 1981/1982; те више избора из поезије – *Na kraju milenija*, Sarajevo 1987; *Зимомора*, Београд 1984; *Лазарева субота и други дани*, Подгорица 1993; *Лирика*, Београд 1995; *Нек пада снијег*, *Го*­*споде*, Подгорица 1999; *Најлепше песме Рајка Петрова Нога*, Београд 2001; *Врата спаса*, Бања Лука 2004; *Није све пропало*, Орашац 2004; *Зимомора након четрдесет година*, Лакташи 2007; *У долу шу*­*шти јечам*, Подгорица – Нови Сад 2013. Завод за уџбенике и наставна средства из Српског/Источног Сарајева обја­вио је, 2003. године, *Дела Рајка Петрова Нога* у пет књига, а Штампар Макарије, Обод­ско слово и Херцеговина издаваштво објавили су, 2015. године, *Иза*­*брана дела Рајка Петрова Нога* у седам књига.

Био је стални књижевни критичар у часопису „Одјек” (1970–1972) и те своје текстове објавио је у књизи *Јеси ли жив*, Сарајево 1973. Од 1976. до 1978. публиковао је низ критика и есеја о поезији Скендера Куленовића, које је прилагодио и објавио у студији *Обиље и расап материје*, Сарајево 1978. Заједно са неколико записа, критичких и есејистичких текстова, студија је ве­ћим ди­је­лом прештампана у књизи *На Вуковој стази*, Крагујевац 1987, *Сузе и со*­*ко*­*лари*, Београд 2003. Објавио је и књигу есеја *Запиши то, Рајко*, Београд 2011. Био је приређивач и писац предговора за неколико издања дје­лâ Алексе Шантића, Ћамила Сијарића, Скендера Куленовића, Бранка Ћо­пи­ћа, Јована Ду­чића, а аутор је и неколико антологија српске народне пое­зије: *Српске ју­на­чке пјесме*, Београд 1987; *Ој давори, ти, Косово равно*, Бео­град 1989; *Најлепше српске* *јуначке песме*, Београд 2001; Нови Сад 2012.

Дјела су му превођена на више језика, а 2009. године, двојезично, на срп­ском и ру­ском језику, изашла му је књига *Тајни знаци* (*Тайные знаки*), Мо­сква–Бео­град. Књигу је саставио и са групом преводилаца и пјесника превео Ан­дреј Базилевски.

Добитник је бројних књижевних награда, међу којима су: „Бранкова на­гра­да” (1968), Награда „Свјетлости” (1972), „Змајева награда” (1978), „Иси­­до­рина награда”, „Ђура Јакшић” (1985), „Милан Ракић” (1990), „Бранко Миљ­ковић” и „Принц ријечи” (1993), „Свети Сава” (1994), „Бранко Ћопић”, „Јо­­ван Дучић” (1995), „Заплањски Орфеј” (1999), „Беловодска розета”, „Ве­ли­ка ба­зја­шка повеља”, „Пјесник – свједок времена” (2001), „Скендер Куле­но­вић” (2001), „Златни крст кнеза Лазара” (2001), Виталова награда „Златни сун­цо­крет” (2003), „Меша Селимовић” (2003), „Награда Вукове задужбине” (2003), „Жичка хрисовуља” (2003), „Одзиви Филипу Вишњићу” (2004), „Све­­то­зар Ћо­ровић” (2005/2006), „Алекса Шантић” (2007), „Деса­нка Мак­си­мовић” (2009), „Извиискра Његошева” (2010), „Ђуро Дамјановић” (2012), „Печат вре­мена” (2012) и „Шушњар” (2012), „Душко Трифуновић” (2014), „Де­спо­тица мати Анге­лина” (2015), По­веља града Требиња (2015), По­ве­ља оп­шти­не Кали­новик (2015), Спо­мен-плакета са ликом Симе Мата­ву­ља (2015), Октобарска споменица 1991. (2015), „Изванредни златни бео­чуг” (2015), „Аврамов штап” (2016), „Марко Миљанов” (2016), „Петар Кочић (2018).

За дописног члана Академије наука и умјетности Републике Српске, у ра­д­ном саставу, изабран је 27. јуна 1997, а за редовног 21. јуна 2004. године.

У јуну и јулу 1997. у Задужбини Илије М. Коларца и манастиру Сту­де­ници хорски је изведена музичко-поетска руковет „Врата Спаса” Све­ти­слава Божића и Рајка Петрова Нога (објављен компакт-диск и видео-касета), а на Ваведење 1999, такође у За­дужбини Илије М. Коларца, хорски је изведена музичко-поетска руковет „Сер­бијо, иже јеси (хиландарски палимпсест)” истих аутора (обја­вље­ни књига и компакт-диск).

О књижевном делу Рајка Петрова Нога од 2013. објављене су три књиге Бранка Стојановића и два зборника радова.